Hund gikk viralt - nå er han død
Hunden Shiba Cheems, kjent fra flere såkalte «memes», døde 12 år gammel. Det annonserer hundens eier i en Instagram-post. «Ikke vær trist, husk heller gleden som han ga til verden», skriver eieren til Cheems på Instagram. I mer enn 10 år har bilder av hunden, som var av rasen Shiba Inu, blitt brukt i utallige memes verden rundt.  Fredag sovnet Cheems, eller Balltze som han egentlig het, inn etter å ha levd med kreft i en stund. I forbindelse med bortgangen fylles internett av hyllester til den pelskledde 12-åringen, som har 750.000 følgere på Instagram. – Han er en legende i internettverden, en meme-grunnlegger og nå er han udødelig. Hvil i kjærlighet, søte Ball Ball, du var og er elsket av milliarder over hele verden, skriver en følger.  Cheems fikk virkelig kjendisstatus i 2017, da et bilde tatt av eieren ble brukt som en meme for å uttrykke ubehag ved en situasjon.  Mange syntes hundens uttrykk var både morsomt, og lett å relatere til. Lørdag skulle hunden opereres og ble lagt i narkose. Han våknet aldri opp igjen, forteller eierne på Instagram.  – Tanken var å undersøke mulighetene rundt cellegift eller annen behandling, men det er for sent nå, skriver de. – Ikke vær lei dere, vær så snill og husk gleden som Balltze ga verden. En Shiba Inu med et rundt smilende fjes som koblet deg og meg, han har hjulpet mange under pandemien og spredt glede til mange, men nå er hans oppdrag fullført, skriver de. 
Hunden Shiba Cheems, kjent fra flere såkalte «memes», døde 12 år gammel på grunn av kreft. Det annonserer hundens eier i en Instagram-post. Cheems ble kjent for sin karakteristiske grimase på et bilde tatt i 2017, som har blitt brukt til å uttrykke ubehag i mange memer siden da. Han har også 750.000 følgere på Instagram. Mange av dem har hyllet ham på plattformen etter hans død.